[{"text_idx": "#000001", "text": "Palun sisesta otsingufraas ja alusta otsimist"}, {"text_idx": "#000002", "text": "Maja ka\u0308est pa\u0308a\u0308stetud puu tagant ei paista linnalooduse mitmekesisus va\u0308lja."}, {"text_idx": "#000003", "text": "Kultuurikatla aia toidulabor 2014. aasta suvel."}, {"text_idx": "#000006", "text": "Juhuslikkusest kasvab va\u0308lja ka pa\u0308ris linnaloodus \u2013 teoreetiliselt, sest arusaam linnahaljastusest on va\u0308heke vildakas. Looduslikkus kipub linnakeskkonnas olema kohatu. Seda kahes mo\u0303ttes. Inimene ei saa alistamata. U\u0308mbritsev tuleb korras hoida, sirgeks seada, tagasi lo\u0303igata, otseks ajada, telgedega siduda. Metsikusel ei ole su\u0308steemis kohta. Teisest ku\u0308ljest on liigirohked, tavasilmale sisutud ahermaad enamasti kusagil eemal, nagu a\u0308a\u0308rema\u0308rkused, kodanik ei satu nende juurde peaaegu kunagi. Linnaplaanil neid parkidena ei tunta, nomenklatuuris ei ole neid olemas, nad on niisama leidmiseks. Kaartidel valged vo\u0303i hallid kohad on aga linnalooduse oaasid \u2013 need on kohad, kus linnaloodus hoiab oma o\u0303igustust, see on tema pank ja kindlus."}, {"text_idx": "#000008", "text": "Ent puud ei seisa u\u0308ksinda hea linnao\u0303hu ja meeldiva elukeskkonna eest. Tegelikult tuleks uskuda mitte ainult ehitatud keskkonna, vaid ka eluslooduse tihedusse: mida rohkem liike va\u0308iksemal territooriumil, seda parem. Aga just see haritakse teadmatusest linnast va\u0308lja ja selle vastu ei to\u0303steta ma\u0308ssu."}]